
METU KONKURSA
“DROŠĪBAS KLAŠU META IZSTRĀDE UN REALIZĀCIJA”
ID NR. IeM VUGD 2026/27
JAUTĀJUMI/ATBILDES
[bookmark: _GoBack][bookmark: _Hlk221006182]Valsts ugunsdzēsības un glābšanas dienesta metu konkursā laikā no 2026. gada 30. jūnija līdz 20. jūlijam no ieinteresētajiem konkursa dalībniekiem saņemti sekojošie jautājumi Elektronisko iepirkumu sistēmas e-konkursu apakšsistēmā  un konkursa mājaslapā: https://vugd.metukonkurss.lv/ par meta konkursa “Drošības klašu meta izstrāde un realizācija” ID Nr. IeM VUGD 2026/27 (turpmāk – Konkurss) nolikumu un tā pielikumos izvirzītajām prasībām. Uz 3. posmā iesniegtajiem jautājumiem tiek sniegtas šādas atbildes:
	N.P.K.
	JAUTĀJUMS
	ATBILDE

	1.
	Metu konkursa Tehniskās specifikācijas 4. sadaļā norādīts, ka jāizstrādā piedāvājums Drošības centra ekspozīcijas telpu grupai, to savstarpējai saistībai un loģiskam izvietojumam. 
Savukārt apskatot telpu plānojumu (6. pielikuma mapē “3_1_RASĒJUMI”) uzskaitītās telpas jau ir ieprojektētas projektējamo robežu zonā. 
No telpām šķietami trūkst tikai: bērnu zona līdz 6 gadiem ģimenes apmeklējumiem (?m2) un tehniskās telpas (35 m2).
Vai tas nozīmē, ka šo telpu grupu jāatstāj jau saprojektētajās vietās un papildus jāieprojektē tikai bērnu zona un tehniskās telpas?
	Esošais telpu plānojums un projektēšanas robežas ir uzskatāmas par pamatu meta izstrādei. Bērnu zona līdz 6 gadu vecumam ir jāparedz meta risinājumā, vienlaikus nodrošinot Tehniskajā specifikācijā noteikto telpu funkcionālo sasaisti, loģisku apmeklētāju plūsmu un ekspozīcijas darbību.

	2.
	Esošajā ēkas 2. stāva plāna telpu eksplikācijā telpas Nr. 2-17 un 2-18 ir abas nosauktas kā "konferenču telpas".
Metu konkursa Tehniskās specifikācijas 4. sadaļā norādīts, ka Nodarbību telpa funkcionāli saistīta ar lielo konferenču zāli.
Vai pareizi saprotam, ka papildus šīm 2 konferenču telpām ir jāprojektē vēl viena 64m2 plaša Nodarbību telpa, kas savienota ar šīm divām konferenču telpām?
Vai arī tomēr jāuztver, ka viena no telpām piemēram 2-17 ir konferenču telpa, bet 
2-18 ir Nodarbību telpa un papildus trešā telpa nav jāprojektē?
	Papildu nodarbību telpa nav jāprojektē. Esošās telpas Nr. 2-17 un 2-18 ir paredzētas izmantošanai kā konferenču un/vai nodarbību telpas. Konkursa dalībnieks var paredzēt vienu no šīm telpām kā nodarbību telpu vai piedāvāt citu funkcionālu risinājumu, kas nodrošina Tehniskajā specifikācijā noteiktās prasības. Līdz ar to papildu trešā 64 m² nodarbību telpa nav jāveido.

	3.
	Vēlējos uzzināt, vai saprotu pareizi, ka šis metu konkurss ir piekš tā saucamā "design / build"?
Respektīvi pirmās vietas ieguvējs pēc veiksmīgām sarunām slēdz līgumu par konkursa nolikumā norādīto līgumcenu visa konkursā norādīto objektu realizācijai, t.sk. projektēšanai, būnviecībai utt?
	Konkurss ir par labāko risinājuma ideju un attiecīgi pēc konkursa sarunu procedūras, pirmās vietas ieguvējs slēdz līgumu par projektēšanu un realizāciju.

	4. 
	Vai reģionālo klašu labierīcībās ir jāparedz vides pieejamības prasībām atbilstoši risinājumi, piemēram, durvju aiļu platums, atbalsta rokturi, vides pieejamībai piemērota izlietne un cits nepieciešamais aprīkojums? 
	Reģionālo drošības klašu labierīcības paredzamas atbilstoši spēkā esošo normatīvo aktu prasībām par vides pieejamību. Attiecīgi, ja konkrētajā risinājumā ir paredzētas sanitārās telpas, tajās jānodrošina vides pieejamības prasībām atbilstoši risinājumi, tostarp nepieciešamais durvju aiļu platums, manevrēšanas telpa, atbalsta rokturi, piemērota izlietne un cits nepieciešamais aprīkojums atbilstoši normatīvo aktu prasībām. Meta risinājumā pietiek konceptuāli parādīt vides pieejamības principu ievērošanu, detalizētie tehniskie risinājumi tiks izstrādāti turpmākajā projektēšanas stadijā. Konkursa nolikums paredz, ka reģionālo klašu plānojuma koncepcijā jāatspoguļo arī vides pieejamības risinājumi.

	5. 
	Konkursa izejmateriālos pievienotajā plānojumā "2_2_5_Valmiera-Terbatas-9_Projektesanas-robezas" un fotogrāfijā "1_13_Valmiera" Valmieras klases ieejas durvis ir attēlotas atšķirīgās vietās. Lūdzam precizēt, kurš no minētajiem materiāliem atspoguļo faktisko situāciju?
	Fotogrāfijā "1_13_Valmiera" Valmieras drošības klases ieejas durvis ir attēlotas esošajā vietā.
Atgādinājumam - 2026. gada 29. jūlijā plkst. 12.00, plānota objekta apskate Valmierā, Tērbatas ielā 9.

	6.
	Atsaucoties uz konkursa nolikuma 4.1.3. punktu par drošības centru, 5.1.6. punktu par drošības klasēm un 6.2.3. punktu par pārvietojamajām drošības klasēm, lūdzam precizēt, vai civilās aizsardzības tēmas ietvaros ir jāparedz arī ar bezpilota gaisa kuģiem (droniem) saistīts saturs un interaktīvi uzdevumi?
	Civilās aizsardzības tēmas ietvaros konkursa dalībnieki pēc saviem ieskatiem var paredzēt arī ar bezpilota gaisa kuģiem (droniem) saistītu saturu un interaktīvus uzdevumus, ja tie ir pamatoti ar drošības, civilās aizsardzības un sabiedrības izglītošanas mērķiem. Vēlamies uzsvērt, ka gaisa telpas apdraudējuma gadījumu novēršana ir aizsardzības jomas, nevis iekšlietu resora kompetencē. Vienlaikus tas nav obligāts konkursa uzdevuma elements, un konkursa dalībnieki var piedāvāt arī citus inovatīvus risinājumus, kas atbilst tehniskajā specifikācijā noteiktajiem mērķiem un ekspozīciju koncepcijai. Konkursa uzdevums paredz radīt mūsdienīgus un inovatīvus risinājumus drošības un civilās aizsardzības jautājumu apguvei, atstājot dalībniekiem radošu brīvību satura interpretācijā.

	7.
	Precizējot iesniedzamo dokumentu aizpildīšanas prasības, lūdzam skaidrot konkursa nolikuma 2. pielikuma 3.4. punktu. Vai minētajā punktā ir jānorāda projekta autori, kā tas noteikts 3.1. punktā, vai arī šajā sadaļā ir jānorāda speciālisti, kuri tiks piesaistīti atbilstoši nolikumā izvirzītajām prasībām?
	Konkursa nolikuma 2. pielikuma 3.1.  apakšpunktā norādāmi meta projekta autori. Savukārt 3.4. apakšpunktā jānorāda tie speciālisti, kurus konkursa dalībnieks plāno piesaistīt pakalpojuma izpildei un kuri atbilst sarunu procedūras nolikumā izvirzītajām kvalifikācijas prasībām. Ja kāda persona vienlaikus ir gan projekta autors, gan piesaistītais speciālists, to var norādīt abās attiecīgajās sadaļās.

